વિજયભાઇ કંચનભાઇ તળબદા ઉ.વ.40 ધંધો,ડ્રાઇવિંગ રહે.મકરપુરા એરફોર્સ સ્ટેશન પાછળ, સ્વામી રેસીડન્સી, 46 વડોદરા રહે છે.તેઓના જણાવ્યા મુજબ આજરોજ સવારના 11-વાગે તેઓ અને તેમની માસીનો દિકરો નામે નરેન્દ્રભાઇ ચતુરભાઇ તળબદા બન્ને વડોદરાથી બોડેલીના તાંદલજા ગામે પિતાને મળવા વાન લઈ નેજવા નિકળેલા પલાસવાડા રેલ્વે ફાટક પસાર કરી માર્ગની બાજુમાં વાહન ઊભુ રાખી લઘુશંકા માટે ઉભેલા જે બાદમાં વાહનમાં બેસતા જ કઇક ફુટવાનો અવાજ આવ્યો હતો.જેની તપાસ કરતા પાછળની સીટ તરફથી ધુમાડા સાથે આગ દેખાદેતા ચાલક અને તેનો પિતરાઇ બન્ને ભાઇ વાહનમાંથી ઉતરી પડ્યા હતા. જોતજોતામાં આખી વાન આગમાં લપેટાઈ હતી. ડભોઇથી મીનીફાઇટર આવી પહોંચતા ત્યાં સુધીમાં આખી વાન આગમાં સ્વાહા થઈ ગઈ હતી. ડભોઇથી આવેલા ફાઇટરે આગ બુજાવી હતી.જે બાદ અંદાજે 1,50,000નુ નુકશાન થયું હતું.માલિકની ફરીયાદ આધારે ડભોઇ પોલીસે તપાસ હાથ ધરી છે.